ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 3

2. Πρόοδος του Σχεδίου 3

2.1. Επισκόπηση της προόδου που σημειώθηκε κατά την υπό εξέταση περίοδο 3

2.2. Τεχνικό πλαίσιο για την ολοκλήρωση του σχεδίου 4

2.3. Προετοιμασίες για τη δοκιμή του δεύτερου σημείου αναφοράς 5

2.4. Προετοιμασία για τις ολοκληρωμένες δοκιμές 5

2.5. Προετοιμασίες για τη μετάβαση 5

2.6. Δίκτυο SIS II 7

2.7. Επιχειρησιακή διαχείριση 8

2.8. Ασφάλεια 8

3. Διαχειριστική 8

3.1. Δημοσιονομικές επιπτώσεις 8

3.2. Διαχείριση του σχεδίου 10

3.2.1. Διοικητικό Συμβούλιο Συνολικού Προγράμματος (GPMB) 10

3.2.2. Επιτροπή SIS (SIS II) 10

3.2.3. Σχεδιασμός και συντονισμός σε εθνικό επίπεδο 11

3.2.4. Συμβούλιο 11

3.2.5. Ευρωπαϊκό Κοινοβούλιο 11

4. Προτεραιότητες για την επόμενη περίοδο υποβολής εκθέσεων 12

5. Συμπεράσματα 12

1. Εισαγωγή

Στην παρούσα έκθεση προόδου περιγράφονται οι εργασίες του πρώτου εξαμήνου του 2011 για την ανάπτυξη του συστήματος πληροφοριών Σένγκεν δεύτερης γενιάς (SIS II) και την προετοιμασία της μετάβασης από το περιβάλλον SIS 1+ προς το SIS II. Η παρούσα έκθεση υποβάλλεται στο Συμβούλιο και στο Ευρωπαϊκό Κοινοβούλιο σύμφωνα με το άρθρο 18 του κανονισμού (EΚ) αριθ. 1104/2008 του Συμβουλίου και της απόφασης 2008/839/ΔΕΥ του Συμβουλίου σχετικά με τη μετάβαση από το σύστημα πληροφοριών Σένγκεν (SIS 1+) στο σύστημα πληροφοριών Σένγκεν δεύτερης γενιάς (SIS II).

2. Πρόοδος του Σχεδίου

2.1. Επισκόπηση της προόδου που σημειώθηκε κατά την υπό εξέταση περίοδο

Το Συμβούλιο ΔΕΥ του Οκτωβρίου 2010 έλαβε γνώση του συνολικού προγράμματος και του προϋπολογισμού τ ου νέου SIS II και κάλεσε όλους του ενδιαφερόμενους να αξιοποιήσουν αυτή τη μία δυναμική και να καταβάλουν όλες τις απαραίτητες προσπάθειες για τη διασφάλιση της υλοποίησης του έργου

Ήδη από την έγκριση των συμπερασμάτων του Συμβουλίου του Οκτωβρίου 2010, όλοι οι ενδιαφερόμενοι καταβάλλουν κάθε δυνατή προσπάθεια για την παροχή των αντίστοιχων στοιχείων τους SIS II. Η τεχνική ανάπτυξη του ενημερωμένου κεντρικού SIS II είναι καθ’ οδόν με σημαντικές δραστηριότητες ελέγχου τόσο για το κεντρικό σύστημα όσο και για τα κράτη μέλη. Κάθε ενδεχόμενο ζήτημα συζητείται με τους ενδιαφερόμενους έτσι ώστε οι κίνδυνοι να μπορούν να αντιμετωπισθούν και να περιορισθούν σε ένα πρώιμο στάδιο.

Η συμφωνία, στα τέλη του 2010, για τις τελικές τεχνικές προδιαγραφές που διέπουν την αλληλεπίδραση του κεντρικού συστήματος με τα εθνικά συστήματα, ήταν μια απαραίτητη προϋπόθεση για την περάτωση της τεχνικής ανάπτυξης του έργου. Κατά συνέπεια, η διαδικασία για την αποδοχή των προδιαγραφών συνεχίστηκε μέχρι την εξαγωγή συμπεράσματος και τερματίστηκε. Η σύμβαση με τον κύριο ανάδοχο ανάπτυξης, στην οποία συμπεριλαμβάνονται οι οριστικές συμφωνηθείσες ενημερωμένες απαιτήσεις του SIS II, συνήφθη στις 29 Νοεμβρίου 2010.

Στην πρώιμη φάση της περιόδου που αποτελεί αντικείμενο της παρούσας έκθεσης, τα κράτη μέλη κλήθηκαν να προσέξουν δύο κινδύνους: α) τη διαθεσιμότητα ενός περιβάλλοντος δοκιμών του SIS 1+, και β) την ετοιμότητα των κρατών μελών να συμμετάσχουν στις εκστρατείες για «την εκτεταμένη δοκιμή της συμμόρφωσης» (CTE). Ο έγκαιρος εντοπισμός αυτών των ζητημάτων οδήγησε σε κοινές δράσεις μετριασμού για την αντιμετώπιση αυτών των δύο κινδύνων.

Μετά από μια φάση ανάπτυξης, όπου τόσο το κεντρικό όσο και τα εθνικά συστήματα υποβλήθηκαν σε αναβάθμιση προς τις νέες προδιαγραφές, οι ενδιαφερόμενοι προχώρησαν σε δραστηριότητες δοκιμών:

- Σε κεντρικό επίπεδο, η «δοκιμή αποδοχής εργοστασίου» του αναβαθμισμένου συστήματος ήταν επιτυχής·

- Σε εθνικό επίπεδο, η πρώτη σειρά των CTE, οι οποίες έλεγξαν την συνεκτικότητα μεταξύ του κεντρικού και των εθνικών συστημάτων, άρχισε τον Απρίλιο.

Η περαιτέρω ανάπτυξη του έργου συνεχίζει να διεξάγεται ομαλά, μέσα σε μια θετική και εποικοδομητική ατμόσφαιρα.

2.2. Τεχνικό πλαίσιο για την ολοκλήρωση του σχεδίου

Συμπληρωματικό υλισμικό για τη θέση σε λειτουργία

Όλο το συμπληρωματικό υλισμικό για την κεντρική εφεδρική μονάδα στην Αυστρία, παραδόθηκε όπως είχε προγραμματισθεί. Το υπόλοιπο υλισμικό για την κεντρική μονάδα παραδόθηκε στο Στρασβούργο στις 25 Ιανουαρίου 2011, ενώ ο κύριος όγκος του νέου υλισμικού είχε παραδοθεί στο Στρασβούργο στις 17 Δεκεμβρίου 2010.

Ανάπτυξη των εθνικών συστημάτων SIS II

Στις 22 Δεκεμβρίου 2010, η Επιτροπή έστειλε στα κράτη μέλη επιστολή επαναλαμβάνοντας την επιβεβαίωσή της όσον αφορά την τελική και σταθερή κατάσταση του εγγράφου ελέγχου διασύνδεσης (ICD) 3.0. Αυτή η εκδοχή συνιστά το έγγραφο αναφοράς με το οποίο τόσο το κεντρικό όσο και τα εθνικά συστήματα οφείλουν να ευθυγραμμισθούν. Τα κράτη μέλη κλήθηκαν να λάβουν τα απαραίτητα μέτρα όσον αφορά την εθνική ανάπτυξη και τον προγραμματισμό των δοκιμών του SIS II έτσι ώστε να είναι έτοιμα για τις πρώτες επίσημες δοκιμές με το κεντρικό σύστημα οι οποίες άρχισαν τον Μάιο 2011.

Δοκιμές

Ένα εργαστήριο για τις δοκιμές έλαβε χώρα στις 11-12 Ιανουαρίου 2011 και επικεντρώθηκε στο σχέδιο δοκιμής και στη στρατηγική δοκιμής. Η συμβουλευτική ομάδα δοκιμών (TAG) συζήτησε και ολοκλήρωσε στις 25 Ιανουαρίου 2011 τις τελευταίες αξιοσημείωτες παρατηρήσεις που έκαναν τα κράτη μέλη όσον αφορά την πρόταση στρατηγικής δοκιμών του SIS II. Τούτο επέτρεψε στην Επιτροπή να υποβάλει προς έγκριση το σχέδιο δοκιμών του SIS II, καθώς και το έγγραφο πρότασης της στρατηγικής δοκιμών του SIS II στην επιτροπή SIS-VIS, στις 23 Φεβρουαρίου 2011. Εκδόθηκε θετική γνωμοδότηση.

Για την εκστρατεία CTE, η διαθεσιμότητα περιβάλλοντος οκτώ δοκιμών σημαίνει ότι τα κράτη μέλη μπορούν να σχηματίσουν τέσσερις ομάδες δοκιμών, όπου η κάθε ομάδα περιλαμβάνει κατ’ ανώτατο όριο οκτώ κράτη μέλη. Κατά την έναρξη της περιόδου δοκιμών συναντήθηκαν ορισμένες δυσκολίες στην ισόρροπη κατανομή των κρατών μελών σε ομάδες.

Ακολούθως, σύμφωνα με το συνολικό χρονοδιάγραμμα, τα πρώτα ανεπίσημα στοιχεία CTE άρχισαν για την ομάδα 1 στις 12 Απριλίου 2011, ενώ τα επίσημα στοιχεία στις 23 Ιουνίου 2011. Αυτές οι δοκιμές CTE επιτρέπουν στα κράτη μέλη να αποδείξουν τη συμμόρφωση των ενημερωμένων εθνικών συστημάτων τους με το ICD 3.0. Οι άλλες τρεις ομάδες θα αρχίσουν τις δοκιμές, διαδοχικά, μέχρι τα τέλη του 2011.

Σε περίπτωση που τα κράτη μέλη δεν είναι σε θέση να ολοκληρώσουν αυτές τις δοκιμές όπως έχει προγραμματιστεί, υφίσταται κίνδυνος αντικτύπου στο συνολικό χρονοδιάγραμμα του έργου όπως ανακοινώθηκε από το Συμβούλιο τον Οκτώβριο 2010. Ωστόσο, αναγνωρίζοντας αυτό το πρόβλημα, και ιδίως αντλώντας διδάγματα από την πείρα της πρώτης ομάδας, η Επιτροπή και η ειδική ομάδα SIS II συνεργάστηκαν στενά για να διασφαλίσουν τη μεγαλύτερη δυνατή ευελιξία στη χρήση των ελεύθερων θυρίδων και να προσαρμοστούν σε αλλαγές της τελευταίας στιγμής της ικανότητας των κρατών μελών να προβαίνουν σε δοκιμές.

2.3. Προετοιμασίες για τη δοκιμή του δεύτερου σημείου αναφοράς

Τα μέλη του διοικητικού συμβουλίου του συνολικού προγράμματος (GPMB) και η Επιτροπή άρχισαν τις ετοιμασίες για τη δοκιμή του δεύτερου σημείου αναφοράς. Αυτό θα απαιτήσει τελικά τη σύνταξη ενός εγγράφου με το οποίο θα ορίζεται μία σειρά απαιτήσεων, και το οποίο θα χρησιμεύσει ως βάση για την περιγραφή των δοκιμών του δεύτερου σημείου αναφοράς κατά τη διάρκεια της περιόδου που αποτελεί αντικείμενο της προσεχούς περιόδου αναφοράς.

2.4. Προετοιμασία για τις ολοκληρωμένες δοκιμές

Στις 8 Φεβρουαρίου 2011, έλαβε χώρα συνεδρίαση των μελών του GPMB και του τεχνικού συμβούλου της ομάδας εργασίας του Συμβουλίου για θέματα Σένγκεν (κατάρτισης SIS-TECH). Η συνεδρίαση επικεντρώθηκε στις δραστηριότητες σχετικά με τις ολοκληρωμένες δοκιμές, οι οποίες προβλέπονται στις νομικές πράξεις μετάβασης[1]. Στη συνεδρίαση κατέληξε σε διασαφήνιση, συμφωνία, ενδεχόμενες λύσεις για σημαντικά ζητήματα, δράσεις και χρονοδιαγράμματα για ευρύ φάσμα δραστηριοτήτων.

2.5. Προετοιμασίες για τη μετάβαση

Δοκιμή του μετατροπέα

Προκειμένου να πραγματοποιηθεί με επιτυχία η μετάβαση από το SIS 1+ στο SIS II, θα αναπτυχθεί μια δομή ενδιάμεσης μετάβασης. Αυτή θα περιλαμβάνει ένα μετατροπέα σχεδιασμένο έτσι ώστε να μετατρέπει δεδομένα προς δύο κατευθύνσεις μεταξύ του τρέχοντος C.SIS και του κεντρικού SIS II, καθώς και να διατηρεί τα δύο συστήματα συγχρονισμένα για όσο χρόνο θα απαιτηθεί για τα κράτη μέλη να μεταβούν από το ένα σύστημα στο άλλο[2].

Αυτή η αρχική συνιστώσα της αρχιτεκτονικής της μετάβασης απαιτεί ενδελεχείς δοκιμές. Για να πραγματοποιηθεί αυτό απαιτείται ένα περιβάλλον δοκιμών SIS 1+. H αρχική ιδέα ήταν να χρησιμοποιηθεί ένα υφιστάμενο περιβάλλον δοκιμών του C.SIS. Ωστόσο, στα τέλη του 2010, η Επιτροπή πληροφορήθηκε από τη Γαλλία ότι το περιβάλλον που επρόκειτο να χρησιμοποιηθεί γι’αυτές τις δοκιμές δεν ήταν πλέον διαθέσιμο επειδή ήταν απαραίτητο για την αναβάθμιση του SIS 1+, το οποίο παρουσίαζε καθυστέρηση.

Το ζήτημα της διαθεσιμότητας του περιβάλλοντος δοκιμών SIS 1+ θεωρείται ως ένας κρίσιμος κίνδυνος για το συνολικό χρονοδιάγραμμα του SIS II. Για να μετριάσουν τον αντίκτυπο αυτού του ζητήματος, η Επιτροπή και οι γαλλικές αρχές συζήτησαν ρεαλιστικές και λειτουργικές επιλογές, μεταξύ των οποίων ο εντοπισμός των διαθέσιμων χρονοθυρίδων στο υφιστάμενο περιβάλλον ώστε να προοριστούν για τις δοκιμές του SIS II κατά τη διάρκεια αυτών των ελεύθερων διαστημάτων. Ωστόσο, δεδομένης της έντασης και της διάρκειας της δοκιμής, κατέστη σαφές ότι ένα περιβάλλον προορισμένο αποκλειστικά στις δοκιμές αποτελούσε τη μόνη ρεαλιστική επιλογή.

Η Επιτροπή, με τη συνδρομή του GPMB, εργάστηκε για να βρει μια λύση έκτακτης ανάγκης. Η ανάλυση αυτή κατέληξε εκ νέου στο συμπέρασμα ότι δεν υπήρχε άλλη βιώσιμη επιλογή από την αγορά ενός νέου συστήματος δοκιμών SIS 1+ (από τον προμηθευτή του τρέχοντος SIS 1+). Απαιτήθηκε η στενή συνεργασία της Γαλλίας, επειδή το γαλλικό τεχνικό προσωπικό ήταν σε καλύτερη θέση να εντοπίσει τις ακριβείς απαιτήσεις του απαιτούμενου εξοπλισμού και να διασφαλίσει ότι αυτό το νέο περιβάλλον δοκιμών μπορεί να ευθυγραμμιστεί πλήρως με το λειτουργούν SIS 1+, σε περίπτωση που το τελευταίο εξελιχθεί.

Αυτή η λύση έκτακτης ανάγκης θα έχει απαραιτήτως επιπτώσεις τόσο δημοσιονομικές όσο και χρονοδιαγράμματος.

- Όσον αφορά το χρονοδιάγραμμα, η ανάπτυξη ενός τέτοιου περιβάλλοντος απαιτεί 19 εβδομάδες. Αυτό το χρονικό διάστημα προσαρμόσθηκε στο συνολικό χρονοδιάγραμμα μέσω διεξαγωγής των δραστηριοτήτων παράλληλα με τις εργασίες του υφιστάμενου έργου. Η μάλλον μακρά προθεσμία οφειλόταν στο γεγονός ότι ο μοναδικός προμηθευτής έδωσε προτεραιότητα στην αναβάθμιση του SIS 1+ και δεν προτίθετο να συγκροτήσει μια ομάδα για το έργο SIS II.

- Όσον αφορά τον προϋπολογισμό, το νέο περιβάλλον δοκιμών θα στοιχίσει περίπου 3 εκατ. ευρώ, τα οποία θα καταβληθούν από τον προϋπολογισμό της ΕΕ. Αυτή η τιμή δεν περιλαμβάνει τα λειτουργικά έξοδα που σχετίζονται με τη χρήση του συστήματος.

Κατά την αντιμετώπιση αυτού του κινδύνου, η Επιτροπή είχε δύο στόχους: να αποφύγει οποιοδήποτε αρνητικό αντίκτυπο στο συνολικό χρονοδιάγραμμα SIS II και να αποφύγει τη διατάραξη της σε εξέλιξη εργασίας που διεξήγε η Γαλλία για την αναβάθμιση του SIS 1+. Αμφότεροι οι στόχοι εκπληρώθηκαν και ο κίνδυνος μετριάστηκε. Η απόφαση ανάθεσης της σύμβασης στον προμηθευτή για την προμήθεια του περιβάλλοντος SIS 1+ δημοσιεύθηκε στις 11 Ιουνίου 2011. Οι διαδικασίες σύναψης της σύμβασης ολοκληρώθηκαν και ο κίνδυνος παρακολουθείται αδιάλειπτα.

Παρόλα ταύτα, πρέπει να επισημανθεί μια θεμελιώδης πτυχή. Ακόμη και αν σ’ αυτό το στάδιο ο αντίκτυπος στο συνολικό χρονοδιάγραμμα μετριάστηκε, πρέπει να ληφθεί υπόψη το γεγονός ότι η λύση της αγοράς ενός νέου περιβάλλοντος δοκιμών έχει δημοσιονομικές επιπτώσεις για τις δραστηριότητες κεντρικής ανάπτυξης, ήτοι ένα κονδύλιο που δεν προβλεπόταν όταν η Επιτροπή υπέβαλε την έκθεση για τον συνολικό προϋπολογισμό και χρονοδιάγραμμα στο Συμβούλιο, τον Οκτώβριο 2010.

Προγραμματισμός της μετάβασης

Η Επιτροπή συνεργάζεται στενά με τον βασικό προμηθευτή ανάπτυξης και με τους εμπειρογνώμονες των κρατών μελών για να καθορίσει το λεπτομερές σχέδιο για τη μετάβαση από το SIS 1+ στο SIS II.

Στις 23 Φεβρουαρίου 2011, η επιτροπή SIS-VIS εξέδωσε θετική γνώμη για τρία σημαντικά έγγραφα που ανοίγουν τον δρόμο για τις δραστηριότητες μετάβασης· συγκεκριμένα το σχέδιο μετάβασης, τη στρατηγική δοκιμών και το σχέδιο δοκιμών του SIS II.

Όσον αφορά το σχέδιο μετάβασης, αυτό έχει σχεδιασθεί έτσι ώστε να ανταποκρίνεται στις τεχνικές ανάγκες των εμπειρογνωμόνων των κρατών μελών σε ό,τι αφορά την τεχνική προσέγγιση που προτιμούν. Ωστόσο, επειδή μια τέτοια προσέγγιση δεν είναι πλήρως ευθυγραμμισμένη με στις νομικές πράξεις μετάβασης, η Επιτροπή προτίθεται να προτείνει στις αρχές του 2012 τροποποίηση του νομικού πλαισίου, ενόψει της ευθυγράμμισης των νομικών διατάξεων με αυτή την τεχνική προσέγγιση.

Προκειμένου να εξασφαλισθεί η ομαλή διαδικασία μετάβασης, πρέπει να δοθεί ιδιαίτερη προσοχή στο ζήτημα της ποιότητας των δεδομένων. Όντως, μόνο τα στοιχεία που πληρούν τους κανόνες ποιότητας των δεδομένων του SIS 1+ μπορούν να μεταβούν στο SIS II. Στοιχεία τα οποία δεν πληρούν τους κανόνες ποιότητας δεδομένων του SIS 1+ πρέπει να « καθαρισθούν» πριν από τη μετάβαση στο SIS II, αφού δεν μπορούν να μεταφερθούν σε ένα ασύμβατο μορφότυπο. Τεχνικά αυτό σημαίνει ότι αυτά τα δεδομένα πρέπει είτε να αναβαθμισθούν σύμφωνα με τις προδιαγραφές είτε να διαγραφούν. Η πολωνική προεδρία όρισε τον «καθαρισμό» των δεδομένων ως προτεραιότητα για το δεύτερο ήμισυ του 2011.

Κατά τις συνεδριάσεις της ομάδας εργασίας, τα κράτη μέλη έθιξαν το ζήτημα της μετάβασης της SIRENE (αίτηση συμπληρωματικών πληροφοριών για εθνικές καταχωρίσεις). Πρόκειται για τη μετάβαση από τα υφιστάμενα συστήματα γραφείων SIS 1+ SIRENE των κρατών μελών στα νέα συστήματά τους SIS II SIRENE. Οι νομικές πράξεις μετάβασης ορίζουν ότι τα κράτη μέλη που μετέχουν στο SIS 1+ θα διενεργήσουν λειτουργικές δοκιμές SIRENE[3]. Η Επιτροπή αναγνωρίζει τη ζωτική σημασία αυτής της εργασίας, η οποία διενεργείται στο πλαίσιο του Συμβουλίου, και της σημασίας της για τη συνολική επιτυχία του έργου.

Η Επιτροπή στήριξε την πρόταση της ουγγρικής προεδρίας για ανάλυση των ζητημάτων, για σαφή προσδιορισμό αυτού που πρέπει να επιτευχθεί και για τη διερεύνηση της νομικής κατάστασης. Η Επιτροπή καθιστά διαθέσιμα το κεντρικό SIS II και την επικοινωνιακή υποδομή του κατά τη διεξαγωγή της δοκιμής σχετικά με τις συμπληρωματικές πληροφορίες[4].

2.6. Δίκτυο SIS II

Το σχέδιο SIS II περιλαμβάνει την παροχή ενός εκτεταμένου δικτύου επικοινωνιών που ανταποκρίνεται στις απαιτήσεις διαθεσιμότητας, ασφάλειας, γεωγραφικής κάλυψης και επιπέδου υπηρεσιών, ώστε να μπορούν τα εθνικά και κεντρικά συστήματα να επικοινωνούν μεταξύ τους.

Οι βασικές νομικές πράξεις του SIS II περιγράφουν τη δομή των επικοινωνιών που προορίζονται για τα δεδομένα SIS II και για την ανταλλαγή μεταξύ των γραφείων SIRENE[5]. Κατά τη διάρκεια της περιόδου αναφοράς τα κράτη μέλη επιβεβαίωσαν στην Επιτροπή τις τεχνικές προδιαγραφές του αναμεταδότη του ηλεκτρονικού ταχυδρομείου του SIS II SIRENE, απαραίτητες για τη σωστή μεταφορά και διανομή των δεδομένων που ανταλλάσσονται μεταξύ των γραφείων. Ακολούθως, η Επιτροπή άρχισε τις διαδικασίες σύναψης των συμβάσεων.

2.7. Επιχειρησιακή διαχείριση

Μετά από τις κοινές δηλώσεις του Συμβουλίου και του Ευρωπαϊκού Κοινοβουλίου κατά τη θέσπιση των νομικών μέσων του SIS II και του VIS, τον Ιούνιο 2009 η Επιτροπή πρότεινε τη σύσταση ενός οργανισμού για τη λειτουργική διαχείριση των μεγάλης κλίμακας συστημάτων ΤΠ στον τομέα της ελευθερίας, ασφάλειας και δικαιοσύνης. Ο κανονισμός για την ίδρυση του οργανισμού εκδόθηκε στις 26 Οκτωβρίου 2011. Ο οργανισμός θα αναλάβει τις αρμοδιότητές του όσον αφορά τη λειτουργική διαχείριση των συστημάτων την 1η Δεκεμβρίου 2012.

Η βασική αποστολή του προτεινόμενου οργανισμού θα είναι να εκτελεί τις εργασίες που σχετίζονται με την επιχειρησιακή διαχείριση των SIS II (αφού τεθεί σε λειτουργία), VIS και EURODAC. Στο μέλλον, στον οργανισμό θα μπορούν επίσης να ανατίθενται άλλα μεγάλης κλίμακας συστήματα ΤΠ, εάν αυτό προβλέπεται από τις σχετικές νομοθετικές πράξεις.

2.8. Ασφάλεια

Στις 17-18 Ιανουαρίου 2011, έλαβε χώρα στην Μπρατισλάβα ένα εργαστήριο για την ασφάλεια στο δίκτυο. Κατά τη διάρκεια του εργαστηρίου συζητήθηκαν οι ανησυχίες όσον αφορά τη δυνατότητα πρόσβασης στα δεδομένα του SIS II από την οργάνωση για την εξυπηρέτηση του δικτύου TESTA (SOC – Security Operating Centre, operated by HP/ Orange Business Services). Το συμπέρασμα του εργαστηρίου και η πρόταση της Επιτροπής στην επιτροπή SIS-VIS στις 26 Ιανουαρίου 2011 οδήγησαν την Επιτροπή να ξεκινήσει μελέτη για την εφαρμογή ενός στρώματος κρυπτογράφησης πάνω από ένα στρώμα δικτύου του SIS II. Τα κράτη μέλη κλήθηκαν να σχολιάσουν τους όρους εντολής για τη μελέτη και υπέβαλαν διάφορες χρήσιμες προτάσεις.

Το αποτέλεσμα της μελέτης σχετικά με την πρόσθετη ασφάλεια του δικτύου για το SIS II παρουσιάστηκε στην επιτροπή SIS-VIS στις 25 Μαΐου 2011. Προσδιορίστηκε μια τεχνική λύση που πληροί όλες τις απαιτήσεις. Το επόμενο βήμα θα είναι η διεξαγωγή μιας πιλοτικής μελέτης, για την οποία θα απαιτηθεί η εθελοντική συμμετοχή τριών κρατών μελών. Η Γερμανία και η Αυστρία έχουν ήδη προσφερθεί να συμμετάσχουν εθελοντικά.

3. Διαχειριστική

3.1. Δημοσιονομικές επιπτώσεις

Μέχρι το τέλος της περιόδου αναφοράς, οι συνολικές αναλήψεις υποχρεώσεων του προϋπολογισμού στις οποίες προέβη η Επιτροπή για το σχέδιο SIS II από το 2002, ανέρχονταν σε 135.146.000 ευρώ. Οι αντίστοιχες συμβάσεις αφορούν μελέτες σκοπιμότητας, την ανάπτυξη του κεντρικού SIS II, τις υπηρεσίες στήριξης και εξασφάλισης της ποιότητας, το δίκτυο SIS II, την προετοιμασία της επιχειρησιακής διαχείρισης στο Στρασβούργο, την ασφάλεια, τις προπαρασκευαστικές εργασίες για τα βιομετρικά στοιχεία, την επικοινωνία και τα έξοδα αποστολών εμπειρογνωμόνων.

Από αυτό το ποσό, 72.661.169 ευρώ διατέθηκαν πράγματι μεταξύ του 2002 και του τέλους Ιουνίου 2011. Τα κύρια κονδύλια δαπανών αφορούσαν την ανάπτυξη (EUR 34 867 228), το δίκτυο (EUR 21 520 620), τη στήριξη και τη διασφάλιση της ποιότητας (EUR 8 592 178) και την προετοιμασία για λειτουργική διαχείριση στο Στρασβούργο (EUR 6 236 058).

Εκτέλεση του προϋπολογισμού |

Από το 2002 έως τον Ιούνιο 2011 | Από τον Ιανουάριο έως τον Ιούνιο 2011 |

(σε ευρώ) | Πιστώσεις για αναλήψεις υποχρεώσεων | Πληρωμές | Πιστώσεις για αναλήψεις υποχρεώσεων | Πληρωμές |

-Ανάπτυξη | 80 458 863 | 34 867 228 | 81 407 | 1 431 933 |

Υποστήριξη & εξασφάλιση ποιότητας | 11 068 521 | 8 592 178 | 1 081 180 | 467 791 |

Δίκτυο | 32 375 954 | 21 520 620 | 0 | 1 149 233 |

Προετοιμασία της επιχειρησιακής διαχείρισης | 7 675 715 | 6 236 058 | 207 500 | 1 398 107 |

Ασφάλεια | 1 354 283 | 217 712 | 479 568 | 0 |

Μελέτες και παροχή συμβουλών | 961 131 | 942 261 | 20 650 | 20 650 |

Εκστρατεία πληροφόρησης | 33 373 | 33 373 | 0 | 0 |

Έξοδα αποστολών εμπειρογνωμόνων | 1 203 286 | 236 866 | 0 | 40 745 |

Λοιποί | 14 874 | 14 874 | 0 | 0 |

ΣΥΝΟΛΟ: | 135 146 000 | 72 661 169 | 1 870 304 | 4 508 459 |

Στο τέλος της διαδικασίας προϋπολογισμού για το 2011, ένα τρίτο των πιστώσεων αναλήψεων και πληρωμών για το SIS II στον προϋπολογισμό ΕΕ τέθηκαν σε αποθεματικό. Αυτό ανήλθε σε 10 εκατ. EUR για πιστώσεις αναλήψεων υποχρεώσεων και 6 642 473 εκατ. EUR για πιστώσεις πληρωμών. Η αποδέσμευση αυτών των πόρων υπέκειτο στη χορήγηση λεπτομερών πληροφοριών από την Επιτροπή στην αρμόδια για τον προϋπολογισμό αρχή όσον αφορά το πρόγραμμα SIS II, συμπεριλαμβανομένων των ζητούμενων τεχνικών βημάτων, κόστους, της ευθύνης για κάθε βήμα και της πλήρους πρόσβασης στη σύμβαση με τον πάροχο υπηρεσίας για την ανάπτυξη του συστήματος SIS II.

Επιπλέον των πληροφοριών που εστάλησαν στο Ευρωπαϊκό Κοινοβούλιο κατά το τέλος της τελευταίας περιόδου αναφοράς, περαιτέρω γραπτές πληροφορίες σχετικά με αυτά τα ζητήματα εστάλησαν τον Ιανουάριο, Μάιο και Ιούνιο 2011 και τεχνικές ενημερώσεις των μελών του Ευρωπαϊκού Κοινοβουλίου έλαβαν χώρα στις 12 Ιανουαρίου 2011 και στις 31 Μαΐου 2011, για απάντηση συγκεκριμένων ερωτημάτων και χορήγηση ενημέρωσης για την πρόοδο του έργου. Κατά τη διάρκεια της συνεδρίασης της επιτροπής προϋπολογισμών της 14ης Ιουνίου, αποφασίστηκε να αρθεί η επιφύλαξη.

Υπό το πρίσμα της αυξανόμενης ανησυχίας όσον αφορά την ανάγκη για συμπληρωματική χρηματοδότηση της εθνικής ανάπτυξης του SIS II, που εκφράστηκε στο τέλος του 2010, η Επιτροπή ακολούθησε τα αποτελέσματα του ερωτηματολογίου που εστάλη στα κράτη μέλη στα τέλη του 2010, για να προσδιορίσει τις αντίστοιχες εθνικές ανάγκες τους και να τις εντάξει στις υφιστάμενες πιστώσεις για το Ευρωπαϊκό Ταμείο Εξωτερικών Συνόρων (EBF), στο μέτρο του δυνατού. Επί του παρόντος, είναι σε εξέλιξη συζητήσεις για τις επιλογές όσον αφορά την ενδεχόμενη χορήγηση συμπληρωματικών πόρων.

3.2. Διαχείριση του σχεδίου

3.2.1. Διοικητικό Συμβούλιο Συνολικού Προγράμματος (GPMB)

Οι τροποποιήσεις στις νομικές πράξεις μετάβασης, οι οποίες εγκρίθηκαν στις 3 Ιουνίου 2010, επικύρωσαν επίσημα τον ορισμό του GPMB ως συμβουλευτικού φορέα για την υποστήριξη του κεντρικού σχεδίου SIS II με σκοπό να διευκολύνει τη συνεκτικότητα μεταξύ του κεντρικού και των εθνικών σχεδίων SIS II[6]. Το συμβούλιο δεν διαθέτει αρμοδιότητες λήψης αποφάσεων ούτε και εντολή εκπροσώπησης της Επιτροπής ή των κρατών μελών.

Οι όροι εντολής του GPMB άρχισαν να ισχύουν μετά τη θετική γνωμοδότηση που εξέδωσε ο Γενικός Διευθυντής της αρμόδιας Γενικής Διεύθυνσης της Επιτροπής και από τη συνεδρίαση των κρατών μελών στο πλαίσιο της επιτροπής του SIS-VIS της 23ης Μαρτίου 2011.

Το GPMB συνεδρίασε δεκαέξι φορές κατά την περίοδο που καλύπτεται από την παρούσα έκθεση.

3.2.2. Επιτροπή SIS (SIS II)

Η Επιτροπή επικουρείται κατά την ανάπτυξη του SIS II από την επιτροπή SIS VIS. Πραγματοποιήθηκαν τρεις συνεδριάσεις της επιτροπής SIS σχετικά με τεχνικά ζητήματα SIS II κατά την περίοδο Ιανουαρίου - Ιουνίου 2011. Όπως αναφέρθηκε, επιτεύχθηκαν ορισμένες βασικές εγκρίσεις όσον αφορά τη μετάβαση, τις δοκιμές και τους διαδικαστικούς κανόνες του GPMB.

Εκτός από τις τακτικές συνεδριάσεις της επιτροπής SIS, οργανώνονται ομάδες εργασίας της επιτροπής και εργαστήρια, στα οποία συμμετέχουν εμπειρογνώμονες των κρατών μελών για να συζητήσουν λεπτομερή τεχνικά ζητήματα. Οι συνεδριάσεις αυτές επικεντρώνονται κατά κανόνα σε θέματα που προκύπτουν από ειδικά παραδοτέα στοιχεία του σχεδίου:

- Η «συμβουλευτική ομάδα δοκιμών» παρέχει γνώμη στην Επιτροπή SIS VIS για θέματα που αφορούν την οργάνωση, την εφαρμογή και την ερμηνεία των δοκιμών. Αυτή η ομάδα συνεδρίασε 18 φορές κατά την περίοδο αναφοράς.

- Το «Συμβούλιο διαχείρισης των αλλαγών» (Change Management Board, CMB) παρέχει συμβουλές για την κατάταξη, τα χαρακτηριστικά και τον ενδεχόμενο αντίκτυπο της διόρθωσης των προβλημάτων που του αναφέρονται. Λόγω των μεγάλων προσπαθειών που κατεβλήθησαν για τη συμφωνία των ενημερωμένων τεχνικών προδιαγραφών του κεντρικού συστήματος κατά το 2010 και την επακόλουθη σταθεροποίηση των απαιτήσεων, η εν λόγω ομάδα εργασίας, η οποία αναφέρει επίσης και στην επιτροπή SIS-VIS, δεν συνήλθε επίσημα κατά τη διάρκεια της περιόδου αναφοράς.

- Κατά την περίοδο αναφοράς, πραγματοποιήθηκαν τρία εργαστήρια/συνεδριάσεις για τη μετάβαση στο SIS II, με σκοπό την παροχή συμβουλών στην επιτροπή SIS και τη συνέχιση των δραστηριοτήτων όσον αφορά αυτό το σημαντικό ζήτημα.

3.2.3. Σχεδιασμός και συντονισμός σε εθνικό επίπεδο

Συγκροτείται ομάδα εργασίας που απαρτίζεται από τους εθνικούς διαχειριστές του σχεδίου των κρατών μελών και των χρηστών (εθνικοί διαχειριστές σχεδίου με σκοπό την παροχή συμβουλών στην ομάδα σχεδίου της Επιτροπής. Σκοπός αυτών των συνεδριάσεων των NPM είναι η εξέταση λεπτομερών θεμάτων που αφορούν το σχεδιασμό, τους κινδύνους και τις δραστηριότητες τόσο σε κεντρικό όσο και σε εθνικό επίπεδο του σχεδίου. Κατά τη διάρκεια της περιόδου αναφοράς πραγματοποιήθηκαν τρεις συνεδριάσεις των NPM.

3.2.4. Συμβούλιο

Στο Συμβούλιο, οι συνεδριάσεις χαρακτηρίσθηκαν από θετική ατμόσφαιρα.

Όπως εκφράστηκε στα συμπεράσματα του Συμβουλίου και σύμφωνα με την επιθυμία όλων των μερών που συμμετέχουν στο σχέδιο για τη διατήρηση απόλυτης διαφάνειας, η Επιτροπή ενημερώνει τακτικά το Συμβούλιο σχετικά με την υλοποίηση του συνολικού χρονοδιαγράμματος του SIS II και τις δαπάνες για το κεντρικό σχέδιο.

Η Επιτροπή συμμετέχει στις συνεδριάσεις των προπαρασκευαστικών οργάνων του Συμβουλίου που ασχολούνται με το Σύστημα Πληροφοριών Σένγκεν και στα Συμβούλια των Υπουργών στα οποία το SIS II περιλαμβάνεται στην ημερήσια διάταξη. Η Επιτροπή υποβάλλει εκθέσεις σχετικά με την πρόοδο του σχεδίου SIS II και τις προσεχείς σχεδιαζόμενες ενέργειες.

Η Επιτροπή κυκλοφορεί μια εβδομαδιαία ενημερωτική έκθεση, η οποία συνοψίζει τις τεχνικές εξελίξεις, στους συνεργαζόμενους φορείς που συμμετέχουν στο σχέδιο σε εθνικό επίπεδο.

3.2.5. Ευρωπαϊκό Κοινοβούλιο

Η Επιτροπή εξακολουθεί να τηρεί ενήμερο το Ευρωπαϊκό Κοινοβούλιο σχετικά με την πρόοδο του σχεδίου SIS II στηριζόμενη σε αξιόπιστα, επαληθεύσιμα και επικαιροποιημένα γεγονότα και δεδομένα. Επιπλέον της εκπλήρωσης των υποχρεώσεων υποβολής εκθέσεων που προβλέπονται στις νομικές πράξεις του SIS II[7], η Επιτροπή παρέσχε στο Ευρωπαϊκό Κοινοβούλιο περαιτέρω πληροφορίες όσον αφορά δημοσιονομικά και συμβατικά ζητήματα, ζητήματα χρονοδιαγράμματος, καθώς και την πρόοδο του σχεδίου, στο πλαίσιο των συζητήσεων για την αποδέσμευση των πιστώσεων SIS II από το αποθεματικό (βλ. σημείο 3.1). Επίσης, και η επιτροπή LIBE προέβη σε ενημερώσεις της κατάστασης προόδου του SIS II .

Τέλος, η Επιτροπή απάντησε σε δύο κοινοβουλευτικές ερωτήσεις σχετικές με το SIS II.

4. Προτεραιότητες για την επόμενη περίοδο υποβολ ής εκθέσεων

Κατά τη διάρκεια της επόμενης περιόδου αναφοράς θα υπάρξουν οι εξής τρεις βασικοί τομείς δραστηριότητας:

- Οι κύκλοι δοκιμών και η σχετική διόρθωση των σφαλμάτων ενόψει της προετοιμασίας της δοκιμής του δεύτερου σημείου αναφοράς και της συνολικής δοκιμής το 2012·

- Οι εργασίες σε εξέλιξη όσον αφορά ζητήματα ασφάλειας θα συνεχιστούν, οδηγώντας σε έλεγχο της ασφάλειας κατά το δεύτερο και τρίτο τρίμηνο του 2012·

- Οι δοκιμές του μετατροπέα, πραγματοποιώντας νωρίτερα την πρώτη προσομοίωση της μετάβασης μεταξύ SIS 1+ και SIS II κατά το δεύτερο τρίμηνο του 2012, τη συνολική προσομοίωση κατά το δεύτερο και τρίτο τρίμηνο του 2012 και η ζωντανή μετάβαση δεδομένων στο SIS II πριν την θέση του σε λειτουργία το 2013.

5. Συμπεράσματα

Η εν λόγω περίοδος αναφοράς δεν ήταν χωρίς επεισόδια. Ωστόσο, λόγω της σε μεγάλο βαθμό προσέγγισης συνεργασίας από τους βασικούς φορείς και την ανοιχτή επικοινωνία μεταξύ των θεσμικών οργάνων ΕΕ, σημαντικοί κίνδυνοι και ζητήματα εντοπίστηκαν νωρίς και ανελήφθη δράση μετριασμού ή διόρθωσης. Κατά το δεύτερο ήμισυ του 2011, οι εντατικές δοκιμές μεταξύ των κρατών μελών και του κεντρικού συστήματος θα ανοίξουν τον δρόμο για μια σειρά κρίσιμων δοκιμών το 2012 – η δεύτερη δοκιμή του σημείου αναφοράς και η συνολική δοκιμή. Η ικανότητα τήρησης του συνολικού χρονοδιαγράμματος του έργου θα εξαρτηθεί σε μεγάλο βαθμό από την επιτυχή κατάληξη της φάσης εντατικών δοκιμών κατά τη διάρκεια του 2011.

Επίσης, θα πραγματοποιηθούν εργασίες για να διασφαλισθεί ότι το σύστημα πληροί τις απαιτήσεις του ελέγχου ασφαλείας, που προβλέπονται επίσης για το 2012.

Τέλος, η προετοιμασία για τη μετάβαση από το SIS 1+ στο SIS II θα συνεχιστεί με τις εντατικές δοκιμές του μετατροπέα οι οποίες θα επιτρέψουν σε ολόκληρη τη διαδικασία να πραγματοποιηθεί στον απαιτούμενο βαθμό εμπιστευτικότητας.

Παράρτημα I

Συνεδριάσεις της επιτροπής SIS - (SIS II) και των ομάδων εργασίας

Συνεδριάσεις κατά την περίοδο αναφοράς

ΙΑΝΟΥΑΡΙΟΣ 2011 |

12, 19, 25 | Διοικητικό Συμβούλιο Συνολικού Προγράμματος SIS II |

18 | Εργαστήριο μετάβασης SIS II |

26 | Συνεδρίαση εθνικών διαχειριστών του σχεδίου SIS II |

26 | Επιτροπή SIS (Συνεδρίαση για τεχνική κατάρτιση SIS II) |

11 | Εργαστήριο στρατηγικής δοκιμών SIS II |

4, 18, 25 | Συνεδρίαση TAG (συμβουλευτική ομάδα δοκιμών) SIS II |

ΦΕΒΡΟΥΑΡΙΟΣ 2011 |

2, 9, 22 | Διοικητικό Συμβούλιο Συνολικού Προγράμματος SIS II |

23 | Συνεδρίαση εθνικών διαχειριστών του σχεδίου SIS II |

23 | Επιτροπή SIS (Συνεδρίαση για τεχνική κατάρτιση SIS II) |

1, 15, 22 | Συνεδρίαση TAG (συμβουλευτική ομάδα δοκιμών) SIS II |

ΜΑΡΤΙΟΣ 2011 |

2, 9, 16, 22, 30 | Διοικητικό Συμβούλιο Συνολικού Προγράμματος SIS II |

23 | Επιτροπή SIS (Συνεδρίαση για τεχνική κατάρτιση SIS II) |

23 | Συνεδρίαση εθνικών διαχειριστών του σχεδίου SIS II |

29 | Συνεδρίαση TAG (συμβουλευτική ομάδα δοκιμών) SIS II |

22 | Εργαστήριο για (εκτεταμένη) δοκιμή συμμόρφωσης SIS II TDDs (σύστημα διάδοσης τελωνειακών δεδομένων) |

24 | Εργαστήριο μετάβασης SIS II |

ΑΠΡΙΛΙΟΣ 2011 |

6, 13, 27 | Διοικητικό Συμβούλιο Συνολικού Προγράμματος SIS II |

5, 12, 19, 26 | Συνεδρίαση TAG (συμβουλευτική ομάδα δοκιμών) SIS II |

ΜΑΪΟΣ 2011 |

10, 18, 24 | Διοικητικό Συμβούλιο Συνολικού Προγράμματος SIS II |

25 | Επιτροπή SIS (Συνεδρίαση για τεχνική κατάρτιση SIS II) |

25 | Συνεδρίαση εθνικών διαχειριστών του σχεδίου SIS II |

17 | Συνεδρίαση για τη μετάβαση SIS II |

12, 17, 24, 31 | Συνεδρίαση TAG (συμβουλευτική ομάδα δοκιμών) SIS II |

ΙΟΥΝΙΟΣ 2011 |

1, 8, 15, 28 | Διοικητικό Συμβούλιο Συνολικού Προγράμματος SIS II |

23 | Εργαστήριο SIS II CTE |

29 | Επιτροπή SIS (Συνεδρίαση για τεχνική κατάρτιση SIS II) |

29 | Συνεδρίαση εθνικών διαχειριστών του σχεδίου SIS II |

7, 14, 21 | Συνεδρίαση TAG (συμβουλευτική ομάδα δοκιμών) SIS II |

Συνεδριάσεις της επιτροπής SIS (SIS II) και των ομάδων εργασίας

β) Προσωρινό πρόγραμμα συνεδριάσεων κατά την προσεχή περίοδο αναφοράς

ΙΟΥΛΙΟΣ 2011 |

6, 12, 19, 27 | Διοικητικό Συμβούλιο Συνολικού Προγράμματος SIS II |

20 | Επιτροπή SIS (Συνεδρίαση για τεχνική κατάρτιση SIS II) |

20 | Συνεδρίαση εθνικών διαχειριστών του σχεδίου SIS II |

5, 12, 19, 26 | Συνεδρίαση TAG (συμβουλευτική ομάδα δοκιμών) SIS II |

14 | Συνεδρίαση για την προετοιμασία δοκιμής SIS II M2 |

ΑΥΓΟΥΣΤΟΣ 2011 |

10, 23 | Διοικητικό Συμβούλιο Συνολικού Προγράμματος SIS II |

2 , 9 , 16 , 23 , 30 | Συνεδρίαση TAG (συμβουλευτική ομάδα δοκιμών) SIS II |

ΣΕΠΤΕΜΒΡΙΟΣ 2011 |

7 , 14 , 21 , 28 | Διοικητικό Συμβούλιο Συνολικού Προγράμματος SIS II |

21 | Επιτροπή SIS (Συνεδρίαση για τεχνική κατάρτιση SIS II) |

21 | Συνεδρίαση εθνικών διαχειριστών του σχεδίου SIS II |

6 , 13 , 20 , 27 | Συνεδρίαση TAG (συμβουλευτική ομάδα δοκιμών) SIS II |

ΟΚΤΩΒΡΙΟΣ 2011 |

5 , 19 , 26 | Διοικητικό Συμβούλιο Συνολικού Προγράμματος SIS II |

24 | Επιτροπή SIS (Συνεδρίαση για τεχνική κατάρτιση SIS II) |

24 | Συνεδρίαση εθνικών διαχειριστών του σχεδίου SIS II |

4 , 11 , 18 , 25 | Συνεδρίαση TAG (συμβουλευτική ομάδα δοκιμών) SIS II |

ΝΟΕΜΒΡΙΟΣ 2011 |

9 , 16 , 23 , | Διοικητικό Συμβούλιο Συνολικού Προγράμματος SIS II |

23 | Επιτροπή SIS (Συνεδρίαση για τεχνική κατάρτιση SIS II) |

23 | Συνεδρίαση εθνικών διαχειριστών του σχεδίου SIS II |

8 , 15 , 22 , 29 | Συνεδρίαση TAG (συμβουλευτική ομάδα δοκιμών) SIS II |

ΔΕΚΕΜΒΡΙΟΣ 2011 |

7 , 14 , 21 | Διοικητικό Συμβούλιο Συνολικού Προγράμματος SIS II |

21 | Επιτροπή SIS (Συνεδρίαση για τεχνική κατάρτιση SIS II) |

21 | Συνεδρίαση εθνικών διαχειριστών του σχεδίου SIS II |

6 , 13 , 20 | Συνεδρίαση TAG (συμβουλευτική ομάδα δοκιμών) SIS II |

[pic][pic][pic]

[1] Κανονισμός (ΕΚ) αριθ. 1104/2008 του Συμβουλίου, της 24ης Οκτωβρίου 2008 , σχετικά με τη μετάβαση από το σύστημα πληροφοριών Σένγκεν (SIS 1+) στο σύστημα πληροφοριών Σένγκεν δεύτερης γενιάς (SIS II) (ΕΕ L 299 της 8.11.2008, σ.1) και απόφαση 2008/839/ΔΕΥ του Συμβουλίου, της 24ης Οκτωβρίου 2008 , σχετικά με τη μετάβαση από το σύστημα πληροφοριών Σένγκεν (SIS 1+) στο σύστημα πληροφοριών Σένγκεν δεύτερης γενιάς (SIS II) (ΕΕ L 299 της 8.11.2008, σ.43).

[2] Κοινό άρθρο 10 παράγραφος 3 του κανονισμού (ΕΚ) αριθ. 1104/2008 και της απόφασης 2008/839/ΔΕΥ.

[3] Κοινό άρθρο 9 παράγραφος 1 του κανονισμού (ΕΚ) αριθ. 1104/2008 και της απόφασης 2008/839/ΔΕΥ.

[4] Κοινό άρθρο 9 παράγραφος 2 του κανονισμού (ΕΚ) αριθ. 1104/2008 και της απόφασης 2008/839/ΔΕΥ.

[5] Κοινό άρθρο 4 του κανονισμού (ΕΚ) αριθ. 1987/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη δημιουργία, τη λειτουργία και τη χρήση του Συστήματος Πληροφοριών Σένγκεν δεύτερης γενιάς (SIS II) και της απόφαση 2007/533/ΔΕΥ του Συμβουλίου, της 12ης Ιουνίου 2007, σχετικά με την εγκατάσταση, τη λειτουργία και τη χρήση του Συστήματος Πληροφοριών Σένγκεν δεύτερης γενιάς (SIS II) (ΕΕ L 205 της 7.8.2007, σ.63)..

[6] Κανονισμός (ΕΕ) αριθ. 541/2010 του Συμβουλίου, της 3ης Ιουνίου 2010 , για την τροποποίηση του κανονισμού (ΕΚ) αριθ. 1104/2008 σχετικά με τη μετάβαση από το Σύστημα Πληροφοριών Σένγκεν (SIS 1+) στο Σύστημα Πληροφοριών Σένγκεν δεύτερης γενιάς (SIS II) (ΕΕ L 155 της 22.6.2010, σ. 19) και Κανονισμός (ΕΕ) αριθ. 542/2010 του Συμβουλίου, της 3ης Ιουνίου 2010 , για την τροποποίηση της απόφασης 2008/839/ΔΕΥ σχετικά με τη μετάβαση από το σύστημα πληροφοριών Σένγκεν (SIS 1+) στο σύστημα πληροφοριών Σένγκεν δεύτερης γενιάς (SIS II) (ΕΕ L 155 της 22.6.2010, σ. 23) που εισάγουν το άρθρο 17 στις νομικές πράξεις μετάβασης.

[7] Κοινό άρθρο 18 του κανονισμού (ΕΚ) αριθ. 1104/2008 του Συμβουλίου και της απόφασης 2008/839/ΔΕΥ του Συμβουλίου σχετικά με τη μετάβαση από το σύστημα πληροφοριών Σένγκεν (SIS 1+) στο σύστημα πληροφοριών Σένγκεν δεύτερης γενιάς (SIS II).